Il-Knisja ta' San Nikola f'Ħaż-Żabbar Fil-limiti tal-Parroċċa ta' Ħaż-Żabbar hemm numru ta' knejjes żgħar li l-istorja interessanti tagħhom tmur lura sew fl-istorja ta' dan ir-raħal għani. Mhux biss b'għadd ta' binjiet sbieħ, iżda wkoll bi storja mqanqla b'dak li seħħ matul is-snin. Waħda minn dawn il-knejjes żgħar hija dedikata lil San Nikola. L-ewwel tagħrif dwar din il-knisja nsibuh fir-rapport tal-Viżta Pastorali li kien għamel fir-raħal l-Isqof Balaguer fis-sena 1659. Dak iż-żmien jidher li ma tantx kien wieħed tajjeb għar-raħal ta' Ħaż-Żabbar għaliex kemm din il-knisja kif ukoll oħra li wkoll kienet dedikata lil San Nikola kienu ġew ipprofonati. B'hekk dawn iż-żewġ knejjes ġew mitluqa għal riħhom u kważi spiċċaw fix- xejn. Jidher li dawn iż-żewġ knejjes kellhom xi legati mħollija għaliex għal żmien twil għalkemm 4 dawn ma baqgħux weqfin, il-festa tal-qaddis xorta waħda baqgħet issir fil-Knisja Parrokkjali tal- Madonna tal-Grazzja. Din kienet issir fuq l-altar tal-Madonna tal- Katina fejn kienet tpoġġiet ukoll statwa tal-ġebel ta' San Nikola, li x'aktarx kienet inġiebet minn waħda miż-żewġ knejjes li kienu ġew ipprofonati. Fil-preżent, din l-istatwa qiegħda fil-Mużew tas- Santwarju. Għaddew kważi mitt sena meta ċertu Ġwann f l Battista Azzopardi għamel it-talba tiegħu lill-Awtoritajiet tal- Knisja biex ikun jista' jibni mill-ġdid waħda minn dawn iż-żewġ knejjes, dik li kienet fl-inħawi magħrufa bħala ''Tas- Subricint'. Wara li ħarġu l-permessi meħtieġa nhar l-10 ta' Lulju 1759 saret iċ-ċerimonja tat-tberik tal-ewwel ġebla tal-bini tal-knisja. Din tmexxiet mill-Kanonku Ġwanni Marija Azzopardi. Meta tlesta l-bini ta' din il-knisja tpoġġiet irħama b'kitba li tirrakkonta din iċ-ċerimonja tat- tqegħid tal-ewwel ġebla tal-bini tal-knisja. Il-faċċata tal-knisja għandha żewġ twieqi żgħar mal-ġnub tal-bieb ewlieni b'kanċell tal-ħadid. Dawn it-twieqi kienu jintużaw biex meta l-Knisja tkun magħluqa dawk li jkunu għaddejjin minn quddiem il-Knisja jkunu jistgħu jgħidu xi talba qabel ma jkomplu triqithom. Fil-faċċata hemm ukoll tieqa ovali mżejna bi skultura fuq il-bieb filwaqt li fit-truf tal- frontispizju b'salib tal-ġebel fuqu hemm żewġ gastri bil-fjammi fuqhom. Is-saqaf tal-knisja huwa ffurmat minn koppla baxxa b'anterna fin-nofs tagħha. B'xorti tajba din il-knisja għadha sal-lum fi stat tajjeb ħafna. 200 Sena mit-Diwelid tal-Gundatur Prof. Nikola Zammit 5 f I8IS-20/5 $